**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

 **konaného dňa 9. 8. 2019 o 1500 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

 **konaného dňa 9. 8. 201900 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**Neprítomní:**

Mgr. Ľubomír Luscoň, František Mazurák

**Ostatní prítomní:**

Ing. Ján Bobák

Pavol Dvorský

**PROGRAM:**

Program:

1. Zahájenie
2. Kontrola uznesení
3. Prevádzkový poriadok Multifunkčného ihriska v Sihelnom
4. Použitie Municipálneho úveru na pre financovanie projektov, do ktorých je obec zapojená
5. Čerpanie rezervného fondu
6. Interpelácia poslancov
7. Diskusia
8. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Jozefa Brandisa a Jozefa Brišáka, za zapisovateľku Mgr. Alenu Vojtašákovú. Poslanec Martin Kovalíček navrhol, aby sa doplnil ďalší bod programu: Pripomienka ku príspevkovej organizácii. Poslanci, ktorí schvaľujú doplnený program rokovania:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**2. Kontrola uznesení**

Na poslednom zasadaní bolo uložené zvolať v septembri vlastníkov pozemkov, kde by mala viesť trasa vodovodu. Toto uznesenie bude splnené v septembri

**3. Prevádzkový poriadok Multifunkčného ihriska v Sihelnom.**

Ide o viacúčelové ihrisko s použitím umelých trávnatých povrchov o rozmeroch 33 x 18 metrov umiestnené pri veľkom športovom ihrisku. Každý užívateľ je povinný oboznámiť sa s týmto poriadkom a bez výnimky ho dodržiavať. Zodpovedná osoba za multifunkčné ihrisko bude Martin Fernéza. Na ihrisko bude primontovaný kamerový systém.

Poslanci, ktorí súhlasia s prevádzkovým poriadkom Multifunkčného ihriska v Sihelnom:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**4. Použitie Municipálneho úveru na pre financovanie projektov, do ktorých je obec zapojená**

**Schválenie dofinancovania teplovodu a dofinancovanie nadstavby Materskej škôlky**

Starosta oboznámil poslancov, že sa vyskytli problémy pri dofinancovaní dvoch projektov, do ktorých je obec zapojená. Je to teplovod, na prepojenie bytovky 485 s kotolňou a nadstavba Materskej škôlky, kde nám chýbajú finančné prostriedky. Bližšie nám to vysvetlí Ing. Ján Bobák, ktorý uviedol, že dielo zateplenie bytovky 485 bolo realizované komplexne, úpravy priamo na objekte bytovky, napojenie na zdroj tepla, regulácia, energetické úspory. Vzhľadom na to, že teplovod nebolo možné pre financovať zo ŠFRB, tak objekt teplovodu sa ani nesúťažil a zhotoviteľ ho nemá v predmete zmluvy. Na druhej strane povedal Ing. Bobák, ja ako stavebný dozor som upozorňoval, že stavba a celok vykurovanie je možné ukončiť len vykurovacou skúškou. Vykurovaciu skúšku nemôžeme zrealizovať, bez toho, aby sme boli napojení na zdroj tepla. Bez teplovodu nie je stavba funkčná a nie sme schopní ju ani odskúšať. Na druhej strane je tam limitujúci termín. Ak dielo nebude ukončené do určitého termínu, tak nám ŠFRB neposkytne finančné prostriedky. Realita je taká, že je platná zmluva so zhotoviteľovom, má zákonný nárok si nárokovať za vykonané práce a v najhoršom prípade, ak by sa neodsúhlasili peniaze na teplovod ostane obci rozostavaná stavba, realizácia z vlastných zdrojov a vznikne škoda veľkého rozsahu.

Poslanec Martin Kovalíček sa opýtal, že keď sa robil projekt, tak sa nevedelo, že sa teplovod nedá pre financovať? Pán Bobák povedal, že projekt sa nerobil konkrétne na ŠFRB. Projekt sa neurobil na konkrétnu výzvu. Urobí sa projekt a hľadá sa konkrétne využitie. Teplovod bol zo ŠFRB vylúčený z projektu. Ing. Bobák upozornil, aby sa dielo mohlo ukončiť je nutné zrealizovať teplovod. Teplovod nie je predmetom zmluvy o dielo, pretože nebol predmetom verejného obstarávania. Zastupiteľstvo by malo odsúhlasiť vyvolanú investíciu na teplovod, aby táto stavba mohla byť ukončená. Poslanec Jozef Brišák povedal, že zhotoviteľ má strašne vysoké sumy za vykonanú prácu a pritom práca bola vykonaná nedostatočne. Osobne si to preveroval, lebo je stavbár. Sieťka – lepidlo musí mať hrúbku minimálne pol centimetra. V skutočnosti hrúbka lepidla bola sotva 3 milimetre. Táto stavba ostane nám na krku a budeme ju musieť zasa opravovať. Prečo bola vo verejnom obstarávaní prihlásená len jedna firma. Starosta povedal, že sa tam chodilo raz do týždňa na kontrolný deň, sieťku ťahali na dva razy, hrúbku lepidla nemeral.

Ing. Bobák vysvetlil, že realizáciu zateplenia na Slovensku vykonávajú len firmy, ktoré majú na to špeciálny certifikát. Tento certifikát firma pána Dvorského má. Tieto firmy musia zahlásiť na skúšobný ústav do Bratislavy, že realizujú prácu zateplenia. Inšpektori z Bratislavy prechádzajú po Slovensku a kontrolujú si tieto stavby. Človek z Bratislavy tu bol a povedal, že je všetko v poriadku a omietka sa môže robiť. Zodpovedná osoba je zhotoviteľ a stavebný dozor. Záruka na stavebné dielo je 5 rokov.

Poslankyňa Dáša Chudiaková povedala, že na projekt bola dosť vysoká suma, či sa minuli všetky financie. Zhotoviteľ pán Dvorský uviedol, že postupoval podľa rozpočtu a minuli sa všetky finančné prostriedky. Ing. Bobák povedal, že vysúťažená suma je 80 000 € aj niečo bez DPH, ponuka pána Dvorského bola nižšia ako náš rozpočet, ktorý bol okolo 85 000 € bez DPH a teplovod bol okolo 15 000 €. Z môjho pohľadu ponuka pána Dvorského bola dobrá. Teplovod tam nemohol byť.

Do procesu obstarávania je zapojených veľa ľudí. Projektový manažér koordinuje všetky kroky obce, čo ma robiť a verejného obstarávateľa. Verejný obstarávateľ je osoba, ktorá ma oprávnenie na verejné obstarávania. Verejné obstarávanie sa robí elektronicky. Obec ho zadá, verejný obstarávateľ to vysúťaží. Projektový manažér - agentúra, ktorá to robí pre obec externe, zabezpečí proces, podpisu zmluvy, ŠFRB to skontroluje. Obec nemá dosah a neangažuje sa v procese verejného obstarávania.

Poslanec Martin Kovalíček sa spýtal, že ako majiteľ budovy si môžeme vybrať firmu, ktorá mi to urobí a vyberiem si firmu, ktorá mi to urobí najlacnejšie. Pán Ing. Bobák povedal, že ak pracujem s vlastnými financiami, tak si môžem vybrať osobu, ktorá mi to urobí, ale ak robím s verejnými financiami, tak to musím robiť cez verejné obstarávanie a len cez verejného obstarávateľa. Zhotoviteľ prác pán Dvorský zohnal firmu, ktorá by mohla dorobiť teplovod. Je to konkrétna ponuka v sume 14 431 bez DPH. Táto suma zahŕňa prepojenie bytovky 485 a kotolne v ZŠ, regulačné armatúry, prípojky uzavreté ventily, čerpadla, nadriadený stupeň regulácie a iné. Suma za prepojenie sa možno bude dať znížiť o výkopové práce, ktoré by sme si mohli realizovať vlastnými strojmi. Pán starosta povedal, že vyzveme verejného obstarávateľa, nech doloží všetky doklady ku teplovodu.

Ďalší problém vznikol pri nadstavbe materskej škôlky. So zámerom nadstavby materskej škôlky sa začalo v roku 2016 v decembri. Urobila sa štúdia s odhadovanými nákladmi a bolo dohodnuté, že ak zámer nebude schválený, tak sa nebude v ňom pokračovať. V januári sa zámer schválil pristúpilo sa ku spracovaniu projektu. Projekt sa spracoval v máji. Projektant posunul všetky projekty projektovému manažérovi. Do verejného obstarávania sa dostal rozpočtovaný projekt, ktorý bol spracovaný v januári miesto toho, aby sa do verejného obstarávania dostal májový rozpočet na projekt. Májový rozpočet bol doplnený o určité položky, ktoré súvisia so statikou. Chýba tam 7-8 ton železa, ktoré nie sú dofinancované. Obstarávateľ poslal do verejného obstarávania zlý rozpočet z decembra, miesto toho, aby poslal do verejného obstarávania rozpočet z mája. Poslanec Martin Kovalíček podotkol, prečo majú platiť naši ľudia za tú chybu. Poslanci navrhli, aby to doplatili pracovníci, ktorí urobili chybu pri verejnom obstarávaní. Ing. Bobák povedal, že legislatíva je nastavená, tak že chyby v procese verejného obstarávania hradí obce a nedá sa s tým nič robiť. Stala sa chyba, ale obec v nej nepochybila. Pánovi zhotoviteľovi Dvorskému chýba 18 000 € bez DPH, aby mohol dokončiť práce naviac. Poslanci, ktorí súhlasia s dofinancovaním projektov:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**Schválenie Municipálneho úveru – Superlinka**

Poslanci, boli upozornení zhotoviteľom pánom Dvorským a projektantom Ing. Bobákom, že pri oboch stavbách sú termíny na dokončenie stavby, ktoré treba dodržať. Starosta tiež uviedol, že onedlho sa začne vykurovať, tiež začne školské vyučovanie a potrebuje to dokončiť. Preto navrhol úver, ktorý bude na jeden rok.

Poslanci, ktorí súhlasia s úverom v sume 100 000 € na dofinancovanie projektov:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**Stanovisko kontrolóra k prevereniu podmienok na prijatie úveru**

V zmysle § 17 ods. 14 zákona 583/2004 Z. z. o rozpočtových pravidlách územnej samosprávy v znení neskorších predpisov hlavný kontrolór preveruje dodržiavanie podmienok na prijatie návratných zdrojov financovania.

**Prehľad bankových úverov obce Sihelné**

**Úver č. 1 - terminovaný úver**

a/ prijatý úver dňa 20. 7. 2006 na základe uznesenia Obecného zastupiteľstva

 zo dňa 28. 12. 2005 číslo uznesenia E/6.

b/ charakter úveru: rekonštrukcia a asfaltovanie miestnych komunikácií

c/ suma: 232 357,43 €

d/ výška úroku: 12 M BRIBOR + 1,8% t. j. priemerne za rok 407,79 € mesačne e/ výška splátok: 663,88 € mesačne

f/ splatnosť: 19. 7. 2036

g/ popis zabezpečenia: v zmysle článku 11. Úverovej zmluvy

Daný úver bol prijatý v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov a na základe uznesenia Obecného zastupiteľstva zo dňa 28. 12. 2005 číslo uznesenia E/6.

**Úver č. 2 - zo ŠFRB**

a/ prijatý úver dňa 29. 10. 2008 na základe uznesenia Obecného zastupiteľstva

 zo dňa 11. 2. 2008 číslo uznesenia E/7.

b/ charakter úveru: Výstavba nájomných bytov v bytovom dome, nadstavba

 bytového domu – 4 b. j. Sihelné 215

c/ suma: 65 923,12 €

d/ výška úroku: 1%

e/ výška splátok: 212,04 €, počet splátok 395 f/ splatnosť: 30 rokov

Prvá splátka úveru sa začala 19. februára 2009 mesačne po 212,04 €. Splácanie úverov poskytnutých zo ŠFRB je v nadväznosti na ročnú úhradu nájomného za novo vzniknuté štyri byty realizované z úverových zdrojov tohto fondu.

**Úver č. 3 - zo ŠFRB**

a/ prijatý úver dňa 22. 9. 2009 na základe uznesenia Obecného zastupiteľstva

 zo dňa 13. 6. 2009 číslo uznesenia B/2.

b/ charakter úveru: Zateplenie bytového domu 215

c/ suma: 38 335 €

d/ výška úroku: 0% e/ výška splátok: 212,97 €, počet splátok 179

f/ splatnosť: 15 rokov od povinnosti úhrady 1. splátky

**Úver č. 4 - zo ŠFRB**

a/ prijatý úver dňa 3. 1. 2019 na základe uznesenia Obecného zastupiteľstva

 zo dňa 27. 9. 2018 číslo uznesenia E/2.

b/ charakter úveru: Zateplenie bytového domu 485

c/ suma: 88 290 €

d/ výška úroku: 0,5 % e/ výška splátok: 386,65 €, počet splátok 228

f/ splatnosť: 20 rokov od povinnosti úhrady 1. splátky

 **Základné údaje pre výpočet úverového zaťaženia obce**

**Skutočné bežné príjmy rozpočtu za rok 2018** **906 577,38** €

(účtovný výkaz FIN 1-12)

Základ pre výpočet 906 577,38 €

* z toho 60 % 543 946,43 €
* z toho 25 % 226 644,34 €

**Celková suma dlhu obce k 30. 6. 2019**

- zostatok istiny z bankových úverov 126 457,21 €

- zostatok istiny z úverov zo ŠFRB 1% 46 437,38 €

- zostatok istiny z úverov zo ŠFRB 0 % 14 908,30 €

- zostatok istiny z úverov zo ŠFRB 0,5 % 88 290 €

**- nový úver municipálny úver - superlinka 100 000 €**

**SPOLU celková suma dlhu obce 376 092,89 €**

**Do celkovej sumy sa nezapočítavajú záväzky**

* z úverov zo ŠFRB **149 635,68 €**

**Ukazovateľ ročnej splátky istiny k 31. 12. 2018**

(vrátane ročných splátok istiny a úrokov z úverov zo ŠFRB)

 13 393,48 : 906 577,38x100 = 1,47 % ˂ 25%

 **Nový úver - superlinka**

**- úroková sadzba 0,9 % z čerpanej čiastky 900 €**

**- záväzná provízia 0,6 % z nečerpanej čiastky 600 €**

 **14 893,48 : 906 577,38x100 = 1,64 % ˂ 25%**

**Ukazovateľ celkovej sumy dlhu k 30. 6. 2019**

Výpočet celkovej sumy dlhu

 126 457,21 : 906 577,38 x100 = 13,94 % ˂ 60 %

**Nový úver super linka 100 000 €**

 **226 457,21 : 906 577,38 x 100 = 24,97 % ˂ 60 %**

Obec v zmysle ustanovenia § 17 ods. 6 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p., môže na plnenie svojich úloh prijať návratné zdroje financovania, len ak:

a) celková suma dlhu obce neprekročí 60% skutočných bežných príjmov predchádzajúceho rozpočtového roka a

b) suma ročných splátok návratných zdrojov financovania vrátane úhrady výnosov neprekročí 25% skutočných bežných príjmov predchádzajúceho rozpočtového roka.

Podľa § 17 zákona č. 583/2004 Z. z. o rozpočtových pravidlách územnej samosprávy, ktorý bol novelizovaný s účinnosťou 1. 1. 2015 a doplnením § 17 odsek 9 až 13 a ods. 15 – sa sprísňujú podmienky zadlžovania obcí a VÚC nad hranicu 50 % skutočných bežných príjmov predchádzajúceho rozpočtového roka a s následnými povinnosťami prijať opatrenia na zníženie celkového dlhu obce alebo VÚC.

V tejto súvislosti je potrebné poznamenať, že hlavný kontrolór v súlade so zákonom č. 583/2004 Z. z. skúma dodržanie podmienok na prijatie návratných zdrojov financovania, v tomto stanovisku neskúma objem, rentabilitu úveru, charakter a skladbu investičných akcií, ich rozpočtový náklad, návratnosť a pod.

**V prípade prekročenia hranice 50 % vyplýva hlavnému kontrolórovi povinnosť bezodkladne oznámiť dosiahnutie stanovenej hranice dlhu MF SR. Je potrebné venovať pozornosť dosiahnutým bežným príjmom v roku 2019, nakoľko výška úverovej zaťaženosti bude priamo úmerne závislá od ich výšky.**

Poslanci, ktorí berú na vedomie stanovisko kontrolórak prevereniu podmienok na prijatie úveru:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**5. Použitie prostriedkov z rezervného fondu na kapitálové výdavky, na rekonštrukciu KD v sume 35 171, 44 €**

Poslanci, ktorí súhlasia s použitím prostriedkov rezervného fondu v sume 35 171,44 € na rekonštrukciu KD:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**6. Pripomienka ku príspevkovej organizácii**

Poslanec Martin Kovalíček uviedol, že chce uviesť pripomienku na chod prevádzky v obci. Myslí si, že keby boli lepšie zorganizovaný, dokázali by urobiť viacej práce

Starosta uviedol, že im ráno rozdelí robotu. Keď treba niečo kúpiť, nejakú súčiastku neposiela chlapov, ale chodí sám, aby vybavil viacej veci naraz. Starosta si myslí si, že robia a že majú lepší výkon a už o siedmej začínajú robiť.

Poslanci, ktorí berú na vedomie pripomienku o príspevkovej organizácii:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**7. Správa z kontroly dodržiavania zákona č. 394/2012 Z. Z o obmedzení platieb v hotovosti za polrok 2019**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2019 do 30. 6. 2019 schválený uznesením č. E/14 zo dňa 6. 12. 2018 predkladám správu z kontroly dodržiavania zákona č. 394/2012 Z. z. o obmedzení platieb v hotovosti za polrok 2019

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2019 do 30. 6. 2019.

**Cieľom kontroly:** dodržiavanie zákona č. 394/2012 Z. z. o obmedzení platieb v hotovosti za polrok 2019

**Kontrolou bolo zistené:** Kontrola dodržiavania zákona č. 394/2012 Z. z. o obmedzení platieb v hotovosti za polrok 2019. Zákon účinný od 1. 1. 2013 upravuje podmienky zákazu vykonávať niektoré platby v hotovosti. Na účely tohto zákona sa platbou v hotovosti rozumie odovzdanie bankoviek alebo mincí v hotovosti odovzdávajúcim a prijatie tejto hotovosti príjemcom. Pre obec ako právnickú osobu sa zakazuje platba v hotovosti, ktorej hodnota prevyšuje 5 000 € z jedného zmluvného vzťahu, a to medzi ňou a právnickými osobami, medzi ňou a fyzickými osobami podnikateľmi i nepodnikateľmi. Hodnota platby v hotovosti, ktorá je rozdelená na niekoľko samostatných platieb je súčet hodnôt týchto platieb, ak tieto platby vyplývajú z jedného zmluvného vzťahu (napr. nájomná zmluva, splátkový kalendár, zmluva, ktorej plnenie je dohodnuté na splátky). Výnimky tvoria najmä platby v hotovosti odovzdané alebo prijaté pri poskytovaní platobných a poštových služieb, správe daní, pri výkone sociálneho poistenia, výplate miezd a cestovných náhrad. V priebehu polroka 2019 obec nevykonala platbu v hotovosti nad limit stanovený v § 4 ods. 1 zákona, t . j. nad 5 000 € z jedného zmluvného vzťahu. Kontrolou zameranou na súlad so zákonom č. 394/2012 Z. z. o obmedzení platieb v hotovosti nebolo zistené porušenie zákona.

Poslanci, ktorí berú na vedomie správu kontrolóra:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**8. Dobropis OVS, a. s.**

OVS, a. s. upravila konečnú výmeru za cesty, ktoré asfaltovala z pôvodných 1633 m² na 374 m². Pôvodná suma bola celkom bez DPH 30 275,82 €, upravená suma je celkom bez DPH v sume 6 933,96 €.

Poslanci, ktorí berú na vedomie upravenú faktúru:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**9. Rôzne**

**1. Žiadosť Brišákovej Agnesy, Sihelné 485/5, o predlženie nájomnej zmluvy na dva roky**

Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**2. Žiadosť Mazuráka, s. r. o., Sihelné 46, o predlženie nájomnej zmluvy na dva roky v budove PZ**

Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**3. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku**

Poslanci, ktorí nesúhlasia s odpredajom obecného pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**4. Žiadosť Jozefa Bubliaka, Kožušníkova 772, Rabča, o odkúpenie obecného pozemku**

Poslanci, ktorí nesúhlasia s odpredajom obecného pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**5. Žiadosť Františka Pjonteka, Nová 230/5, Tvrdošín, o odkúpenie obecného pozemku**

Poslanci, ktorí nesúhlasia s odpredajom obecného pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**6. Žiadosť Albína Skurčáka, Sihelné 51, o odkúpenie obecného pozemku**

Doložiť geometrický plán. V prípade ak nebudú námietky spoluobčanov, pánovi Skurčákovi bude odpredaný pozemok.

Poslanci, ktorí berú na vedomie žiadosť o odkúpenie pozemku:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomíra Nováková, Jozef Brandis

**Interpelácia**

Poslankyňa Mgr. Oľga Hajdučáková upozornila na prepadnutý chodník pri pánovi Sivkovi. Starosta uviedol, že si to musí všimnúť, prípadne opraviť. Pán Kohutiar ju opäť oslovil, kedy sa upraví plocha pri jeho dome. Starosta povedal, že do konca augusta by to chcel dorobiť. Upozornila tiež na hluk na ihrisku pri materskej škôlke v nočných hodinách.

Poslanec Martin Kovalíček povedal, že sa opravili a skontrolovali hydranty v dedine. Sú funkčné okrem kostola, kde ho treba opraviť. Je tam zlá západka. Na nižnom konci pri pánovi Sahuľovi, by bolo treba dorobiť hydrant. Je tam veľká vzdialenosť bez hydrantu, aby sa niečo nestalo. Poslanec Martin Kovalíček tiež upozornil na novú Tatru, že ju treba niekde zazimovať, lebo skoroduje. Navrhol, že hasiči by pomohli pri urobení prístrešku, garáže vedľa kotolne, kde by ju mohli dať. Možno by neboli s tým veľké náklady. Tiež upozornil na panelovú cestu, ktorá ešte nebola opravená. Poslanci sa opýtali ohľadom  územného plánu obce, prečo nie sú v ňom zahrnuté všetky parcely, ktoré ľudia napísali vo svojich pripomienkach. Najmä od starej cesty po vyšný koniec nie sú zakreslené stavebné pozemky. Tie sú zakreslené najviac na nižnom konci. Starosta povedal, že do Územného plánu obce sa nemohli zahrnúť všetky parcely. Je to limitované podľa demografického vývoja. Keď sa skončí celý proces, bude sa to lokálne riešiť doplnkami a dodatkami. Všetky postavené domy, sú prednostne zahrnuté do Územného plánu obce. Poslanec Jozef Brandis povedal, že sa mnohí ľudia sťažujú na folklórne slávnosti. Nevyhovuje im, že sú za dedinou. Je to ďaleko. Ostatné dediny majú svoje podujatia v dedine. Starosta povedal, že keby sa našlo vhodné miesto v dedine, tak sa nebráni tejto myšlienke. Miesto na ihrisku nevyhovuje, lebo nie je kde parkovať a je zablokovaná celá dedina.

Jozef Brandis .............................................

Jozef Brišák .............................................

Zapísala:

Mgr. Alena Vojtašáková .............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 9. 8. 2019 o 1500 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

l. Správu z kontroly dodržiavania zákona č. 394/2012 Z. z. o obmedzení platieb v hotovosti za polrok 2019

2. Stanovisko kontrolóra k prevereniu podmienok na prijatie úveru

3. Žiadosť Albína Skurčáka, Sihelné 51, o odkúpenie obecného pozemku

4. Upravenú faktúru OVS, a. s. v sume 6 933,96 € bez DPH

5. Pripomienky ku prevádzke - príspevkovej organizácii

**D. Ukladá:**

1. Upraviť plochu pri pánovi Kohutiarovi do konca augusta

2. Doložiť doklady ohľadom obstarávania v bytovej jednotke 485

**E. Schvaľuje:**

1. Doplnenie programu rokovania Obecného zastupiteľstva obce Sihelné

2. Schvaľuje dofinancovanie projektu teplovodu do bytovej jednotky 485 a navýšenie  finančných prostriedkov na nadstavbu Materskej škôlky

3**.** Obecné zastupiteľstvo v Sihelnom podľa príslušných ustanovení zákona č. 369/1990 Zb. o obecnom zriadení v platnom znení schvaľuje prijatie Municipálneho úveru – Superlinka (SL) (ďalej len „úver) vo výške **100 000,-- EUR na 1 rok**, poskytnutého zo strany Prima banky Slovensko, a.s., so sídlom: Hodžová 11, 010 11 Žilina, Slovenská republika, IČO: 31 575 951, IČ DPH: SK202037254

4. Použitie prostriedkov z rezervného fondu na kapitálového výdavky, na rekonštrukciu KD v sume 35 171,44 €

5. Schvaľuje prevádzkový poriadok Multifunkčného ihriska

6. Žiadosť Brišákovej Agnesy, Sihelné 485/5, o predĺženie nájomnej zmluvy na dva roky

7. Žiadosť Mazuráka, s. r. o., Sihelné 46, o predlženie nájomnej zmluvy na dva roky v budove PZ

**F. Neschvaľuje**:

1. Žiadosť Moniky Zboroňovej a Miroslava Zboroňa, Sihelné 552, o odkúpenie obecného pozemku.

2. Žiadosť Jozefa Bubliaka, Kožušníkova 772, Rabča, o odkúpenie obecného pozemku

3. Žiadosť Františka Pjonteka, Nová 230/5, Tvrdošín, o odkúpenie obecného pozemku

 Mgr. Ľubomír Piták

 starosta obce